achievement
achievement
सिटी रिपोर्टर शहर की 20 वर्षीय सिमरन तिवारी ने मिस इंडिया चुनी गई हैं। नई दिल्ली कोशाम्बी में ऑर्गनाइज़ की गई इस ब्यूटी पिजेंट में देशभर की 30 मॉडल्स फाइनल्स में थी। शहर में ही जन्मी, पढ़ी-लिखी सिमरन इसके पहले भी मिस्टर एंड मिस सेंट्रल इंडिया कॉम्पीटिशन जीत चुकी हैं। मिस इंडिया की जूरी में फिल्म निर्देशक मधुर भंडारकर, ज़ोया अख्तर, शरद चौधरी, एक्टर रणविजय, प्रोड्यूसर विशाल शाह औए एक्ट्रेस उर्वशी रौतला शामिल थे।
सिटी भास्कर से बातचीत में सिमरन ने कहा कि अक्टूबर 2016 मैंनेे इसके लिए ऑडिशन दिए थे। ऑडिशन में सिलेक्ट होने के बाद मैंने वेटलॉस ट्रेनिंग ली, स्ट्रिक्ट डाइट प्लान फॉलो किया। इसके साथ ही यूट्यूब के जरिए प्रोफेशनल्स मॉडल्स की रैम्पवॉक देखकर वॉक इम्प्रूव की। वे कहती हैं कि 30 फाइनिल्स्ट्स में चुनी जाने के बाद मुझे विश्वास था कि मैं ही इस ब्यूटी पिजेंट को जीतूंगी। मैं मानती हूं कि आपकी इनर ब्यूटी ही आपकी पर्सनालिटी में रिफ्लेक्ट होती है।
इंदौर पुलिस विभाग में कार्यरत सिमरन के पिता सुधीर तिवारी कहते हैं कि मैं अपनी बेटी की इस उपलब्धि पर अचंभित हूं। वह शुरू से ही इस ब्यूटी पिजेंट को जीतने के लिए कोशिश कर रही थी और उसे पूरा विश्वास था कि उसे कामयाबी हासिल होगी। उसने यह कर दिखाया। मेरा सीना गर्व से चौड़ा है।
अवॉर्ड समारोह में ट्रॉफी के साथ (बीच में) सिमरन तिवारी।
सिमरन का सक्सेस मंत्र
वे कहती हैं कि आपका कॉन्फिडेंस, पॉजिटीविटी और अच्छे विचार ही आपको शिखर पर पहुंचा सकते हैं। इसके अलावा गोल सैट करने के बाद उसे हासिल करने के निरंतर मेहनत और लगन ज़रूरी है। यही मेरा सक्सेस मंत्र हैं।
30 फाइनलिस्ट्स में मधुर भंडारकर, ज़ोया अख्तर और रणविजय ने चुना
शहर की 20 वर्षीय सिमरन तिवारी चुनी गई मिस इंडिया
shn_Mymr shn_Mymr hin_Deva hin_Deva hin_Deva bho_Deva bho_Deva hin_Deva hin_Deva bho_Deva